**BMW Sauber F1.06** oli saksalaisen Willy Rampfin suunnittelema Formula 1 -auto, jota BMW Sauber käytti kaudella 2006. Autoa ajoivat saksalainen Nick Heidfeld ja kanadalainen Jacques Villeneuve, joka korvattiin Unkarin GP:stä lähtien puolalaisella Robert Kubicalla. Auto käytti Michelinin renkaita ja Petronasin polttoainetta. Auto painoi 600 kg kuljettajan ja nesteiden kanssa. Autossa oli Magneti Marellin elektroniikka ja Brembon ja Carbonen yhteistyössä valmistamat jarrut.

Autolla saavutettiin ensimmäiset MM-pisteet kauden toisesta kilpailusta, Malesian GP:stä, jossa Villeneuve ajoi autolla seitsemänneksi. Seuraavassa kilpailussa, Australian GP:ssä, molemmat kuljettajat ylsivät pisteille Heidfeldin ajaessa autolla neljänneksi ja Villeneuven kuudenneksi. Pisteettömän kilpailun jälkeen Villeneuve pääsi pisteille, kun hän oli Euroopan GP:n kahdeksas. Heidfeld ajoi puolestaan kahdeksanneksi Espanjan GP:ssä. Monacon GP:ssä Heidfeld oli seitsemäs. Hän uusi sijoituksensa Britannian ja Kanadan GP:ssä, joista ensimmäisessä Villeneuve ylsi kahdeksanneksi. Pisteettömän kilpailun jälkeen Ranskan GP:ssä Heidfeld ylsi pisteille ollen tällä kertaa kahdeksas. Seuraavana ajetun Saksan GP:n jälkeen Villeneuven kerrottiin loukkaantuneen ja hänet korvattiin Kubicalla. Autolla saavutettiin talin ensimmäinen palkintosijoitus sateisessa Unkarin GP:ssä, jossa Heidfeld sijoittui kolmanneksi. Kisassa autolla debytoi Kubica ja hän sijoittui seitsemänneksi, mutta hylättiin myöhemmin alipainoisen auton vuoksi. Autolla saavutettiin toinen palkintosija Italian GP:ssä Kubican ajettua kolmanneksi. Samassa kilpailussa Heidfeld ajoi autolla kahdeksanneksi. Heidfeld ylsi vielä pisteille Kiinan ja Japanin GP:ssä, joista ensimmäisenä mainitussa hän oli seitsemäs ja jälkimmäisessä kahdeksas. Kauden viimeisestä kilpailusta, Brasilian GP:stä, autolla ei saavutettu pisteitä, kun Heidfeld keskeytti ja Kubica ajoi yhdeksänneksi.

Autolla saavutettiin BMW Sauberin ensimmäiset palkintosijat ja 36 pistettä. Sillä yllettiin viidennelle sijalle valmistajien MM-sarjassa.

Formula 1 -tulokset
-------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | BMW Sauber | BMW P86/6 V8 | **M** |  | BHR | MAL | AUS | SMR | EUR | ESP | MON | GBR | CAN | USA | FRA | GER | HUN | TUR | ITA | CHN | JPN | BRA | 36 | 5. |
| Saksa Nick Heidfeld | 12 | Kesk. | 4 | 13 | 10 | 8 | 7 | 7 | 7 | Kesk. | 8 | Kesk. | 3 | 14 | 8 | 7 | 8 | Kesk. |
| Kanada Jacques Villeneuve | Kesk. | 7 | 6 | 12 | 8 | 12 | 14 | 8 | Kesk. | Kesk. | 11 | Kesk. |  |  |  |  |  |  |
| Puola Robert Kubica | TD | TD | TD | TD | TD | TD | TD | TD | TD | TD | TD | TD | DSQ | 12 | 3 | 13 | 9 | 9 |
| Saksa Sebastian Vettel |  |  |  |  |  |  |  |  |  |  |  |  |  | TD | TD | TD | TD | TD |

Saavutukset
-----------

**Palkintosijat** 

| Nro | Sija | Kilpailu | Kuljettaja | Pisteitä |
| --- | --- | --- | --- | --- |
| 1 | 3 | Unkarin Grand Prix 2006 | Nick Heidfeld | 6 |
| 2 | 3 | Italian Grand Prix 2006 | Robert Kubica | 6 |

Lähteet
-------

1. 1 2 3 4 5 6 7 8 9  BMW Sauber F1.06. ChicaneF1. Viitattu 14.03.2008.
2. 1 2 3  BMW Sauber F1.06 The Formula One DataBase. Viitattu 14.03.2008.
3. 1 2 3 4 5 6 7 8 9  BMW Sauber F1.06 F1Olivier.  Arkistoitu 27.3.2008. Viitattu 14.03.2008.
4. 1 2  Kubica korvaa Villeneuven Unkarin GP:ssä 2006. MTV3.fi. Viitattu 14.03.2008.
5. ↑  Heidfeld kolmas Unkarin GP:ssä 2006. MTV3.fi. Viitattu 14.03.2008.
6. ↑  Kubica hylätiin alipainoisen auton takia. MTV3.fi. Viitattu 14.03.2008.
7. ↑  Kubica ajoi kolmanneksi Italiassa. MTV3.fi. Viitattu 14.03.2008.
8. ↑  BMW Sauberin kolmannet sijat. ChicaneF1. Viitattu 07.03.2008.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **BMW Sauber F1.06**.
* BMW Sauber F1.06 - The Formula One DataBase
* BMW Sauber F1.06 - ChicaneF1
* BMW Sauber F1.06 - F1Olivier (Arkistoitu – Internet Archive)

|  |
| --- |
| Saksa BMW Sauber F1 Team |
| **Tallipäällikkö:**Saksa Mario Theissen
**Tunnetuimmat kuljettajat:**Saksa Nick Heidfeld ·  Puola Robert Kubica ·  Kanada Jacques Villeneuve ·  Saksa Sebastian Vettel
**Formula 1 -autot:**F1.06 ·  F1.07 ·  F1.08 ·  F1.09
**Formula 1 -moottorit:**BMW P86 |

Autot, jotka kilpailivat Formula 1 -kaudella 2006

* Renault R26
* McLaren MP4-21
* Ferrari 248 F1
* Toyota TF106/TF106B
* Williams FW28
* Honda RA106
* Red Bull RB2
* BMW Sauber F1.06
* Midland M16
* Scuderia Toro Rosso STR1
* Super Aguri SA05
* SA06